
**Mestská časť Košice – Sídlisko KVP**



**Výročná správa**

za rok 2018

**OBSAH str.**

1. Základná charakteristika Mestskej časti Košice-Sídlisko KVP 1

1.1. Geografické údaje 1

1.2. Demografické údaje 1

1.3. Symboly obce 1

1.4. Volené orgány mestskej časti 4

1.5. Organizačná štruktúra Miestneho úradu Mestskej časti Košice-Sídlisko KVP 6

2. Plnenie úloh Mestskej časti Košice-Sídlisko KVP 7

2.1. Výchova a vzdelávanie 7

2.2. Zdravotníctvo 7

2.3. Sociálne zabezpečenie 8

2.4. Kultúra a šport 8

2.5. Hospodárstvo 9

3. Informácia o vývoji mestskej časti z pohľadu rozpočtovníctva 9

3.1. Plnenie príjmov a čerpanie výdavkov za rok 2018 10

3.2. Prebytok/schodok rozpočtového hospodárenia za rok 2018 10

3.3. Rozpočet na roky 2019 - 2021 11

4. Informácia o vývoji mestskej časti z pohľadu účtovníctva 11

4.1. Majetok 11

4.2. Zdroje krytia 12

4.3. Pohľadávky 14

4.4. Záväzky 14

5. Hospodársky výsledok za rok 2018 - vývoj nákladov a výnosov 15

6. Ostatné dôležité informácie 16

6.1. Prijaté granty a transfery 16

6.2. Poskytnuté dotácie 16

6.3. Významné investičné akcie v roku 2018 17

6.4. Predpokladaný budúci vývoj činnosti 17

6.5. Udalosti osobitného významu po skončení účtovného obdobia 17

6.6. Významné riziká a neistoty, ktorým je účtovná jednotka vystavená 18

6.7. Dom seniorov 18

6.8. Oblasť zamestnanosti 18

6.9. Náklady na činnosť v oblasti výskumu a vývoja 18

6.10. Nadobúdanie vlastných akcií, dočasných listov a obchodných podielov 18

6.11. Organizačné zložky v zahraničí 18

6.12. Správa cenných papierov 19

7. Správa nezávislého audítora 19

# Základná charakteristika Mestskej časti Košice – Sídlisko KVP

Mesto Košice je samostatný územný samosprávny a správny celok Slovenskej republiky.

V súlade s ustanovením § 3 ods. 2 zákona SNR č. 401/1990 Zb. o meste Košice v znení neskorších predpisov sa mesto Košice člení na 22 mestských častí, v ktorých sa zriaďujú orgány samosprávy mestských častí.

Mestské časti sú právnické osoby, ktoré za podmienok ustanovených zákonom a štatútom mesta hospodária so zvereným a vlastným majetkom a so zverenými a vlastnými finančnými príjmami. Mestské časti vykonávajú samosprávu v rozsahu zverenom zákonom a Štatútom mesta Košice, vo zverenom rozsahu majú postavenie obce. Prenesený výkon štátnej správy vykonávajú mestské časti v rozsahu vymedzenom zákonom a v tomto rozsahu majú mestské časti postavenie obce.

**1.1 Geografické údaje**

Mestská časť Košice – Sídlisko KVP spolu so všetkými mestskými časťami, 11 okresmi a 439 obcami tvoria územie Košického samosprávneho kraja, ktorý sa svojou rozlohou 6 752 km2 považuje za štvrtý najväčší samosprávny kraj SR. Mesto Košice zaberá z územia Košického samosprávneho kraja 24 229 ha. Leží na styku východného okraja Slovenského Rudohoria s Košickou kotlinou.

Mestská časť Košice – Sídlisko KVP sa nachádza v katastrálnom území Grunt o rozlohe 1,97 km2. Vzdialená je asi 6 km  západne  od centra mesta. Zo severnej strany katastrálne hraničí s Mestskou časťou Košice - Sever, z východnej strany s  Mestskou časťou Košice – Myslava. Zastavané územie sídliskového charakteru má prevažne zdravé prostredie bez akéhokoľvek priemyslu. Zo severnej a severozápadnej strany je sídlisko obklopené lesmi a poliami, s vynikajúcimi terénmi pre turistiku a cykloturistiku.

Výstavba sídliska sa začala začiatkom roku 1980. Bytovú zástavbu tvorí cca 8 000 bytových jednotiek umiestnených v panelových domoch postavených v rokoch 1983 – 1989. Na Klimkovičovej ulici sa v súlade s územným plánom od roku 1995 realizuje výstavba bytových domov.

## 

## 1.2 Demografické údaje

Počet obyvateľov: 23 603

Počet mužov: 11 554

Počet žien: 12 049

Vývoj počtu obyvateľov: mierne klesajúci

Mestská časť je 4. najväčšou mestskou časťou Košíc v počte obyvateľov.

## 

## 1.3 Symboly obce

V súlade so zákonom SNR č. 369/1990 Zb. o obecnom zriadení v znení neskorších predpisov má každá obec, časť obce právo na vlastné symboly. Návrh týchto symbolov predkladá ministerstvu vnútra na zápis do Heraldického registra Slovenskej republiky.

Symboly Mestskej časti Košice - Sídlisko KVP sú zapísané v Heraldickom registri Slovenskej republiky pod signatúrou K-283/2008.

Dňa 26. augusta 2008 Miestne zastupiteľstvo Mestskej časti Košice – Sídlisko KVP uznesením č.136-26/8-2008 schválilo symboly mestskej časti tak, ako sú zapísané v  Heraldickom registri SR a zároveň poverilo starostu MČ k predloženiu týchto symbolov Mestu Košice, za účelom prijatia všeobecne záväzného nariadenia o erbe a  vlajke.

Po predložení symbolov Mestu Košice – schvaľovacím procesom v súlade so zákonom SNR č. 369/1990 Zb. o obecnom zriadení v znení neskorších predpisov a Štatútom mesta Košice, Mestské zastupiteľstvo v  Košiciach sa uznieslo na Všeobecne záväznom nariadení č. 107 o erbe a vlajke mestskej časti. Uvedené symboly Mestská časť Košice – Sídlisko KVP používa pri výkone samosprávy.

Pre mestskú časť návrh symbolov spracoval kunsthistorik Gabriel Kládek na základe starých historických prameňov, ktoré siahajú až do obdobia 13. storočia.

Historické pramene uvádzajú, že popri dvoch dedinách v Košiciach a Myslave existovala aj ďalšia obrábaná zem (terra), ktorá sa od roku 1292 uvádza ako terra Gurbuch. Názov zeme Gurbuch je slovanského pôvodu a vznikol podľa hrabového porastu. Bolo to územie na juhovýchodnom okraji Čierneho lesa - zem Hrabovec, ktoré bolo poľnohospodársky obrábané a bezpochyby aj zaľudnené. V súčasnosti na tomto území je vybudované naše sídlisko.

**Erb** - v modrom štíte zlatý hrabový trojlist.

**Vlajka** Mestskej časti Košice - Sídlisko KVP má podobu v  jednej štvrti od žrde štiepeného listu, ktorého žrďová časť je žlto - modro delená, vejúca časť pozostáva z dvoch pozdĺžnych pruhov modrého a žltého. Vlajka má pomer strán 2:3 a ukončená je tromi cípmi, t j. dvomi zástrihmi, siahajúcimi do tretiny jej listu.

**Erb**



**Vlajka**



## Volené orgány mestskej časti po zložení sľubu poslancov na volebné obdobie 2014 – 2018 (do 09.12.2018)

* Starosta MČ Košice–Sídlisko KVP: Ing. Alfonz Halenár
* Kontrolórka mestskej časti: Ing. Anna Hóková

Miestne zastupiteľstvo v zložení:

* Ing. Mária Gamcová, PhD. – zástupca starostu do 01. 08. 2017
* Iveta Adamčíková
* Martin Boritáš
* Mgr. Zuzana Fiľakovská
* Mgr. Marián Horenský
* Mgr. Ladislav Lörinc
* Ing. Roman Matoušek
* Ing. Juraj Mihaľov – do 31. 10. 2017
* Ing. Ivan Harajda – od 27. 11. 2017
* Ing. Milan Pach
* Ing. Ladislav Takáč, PhD.
* Ing. Ján Tkáč, PhD.
* Vojtech Tóth, MBA
* Iveta Zelinková

## na volebné obdobie 2018 – 2022 (od 10.12.2018)

* Starosta MČ Košice–Sídlisko KVP: Mgr. Ladislav Lörinc
* Kontrolórka mestskej časti: Ing. Anna Hóková

Miestne zastupiteľstvo v zložení:

* Ing. Roman Matoušek – od 10. 12. 2018 zástupca starostu
* Iveta Adamčíková
* Mgr. Zdeno Bartók
* Martin Boritáš
* Prof. Ing. Mária Gamcová, PhD.
* Mgr. Marián Horenský, PhD.
* Marián Koszoru
* PaedDr. Marián Mikulišin
* Ing. Milan Pach
* Bc. Marián Podolinský
* Ing. Marta Sidorjaková
* Ing. Ladislav Takáč, PhD.
* Vojtech Tóth, MBA

**Komisie, ktoré sú zriadené pri MZ:**

* **Komisia finančná**
* **Sociálna a zdravotná komisia**
* **Komisia výstavby, dopravy a životného prostredia**
* **Komisia kultúry, školstva a športu**
* **Komisia verejného poriadku**

V súlade s platnou právnou úpravou a schválenými Zásadami pre vybavovanie sťažností v podmienkach MČ a Zásadami vybavovania petícií MČ sú zriadené komisie:

* Komisia MZ MČ Košice–Sídlisko KVP na ochranu verejného záujmu pri výkone funkcií verejných funkcionárov mestskej časti
* Komisia MZ MČ Košice-Sídlisko KVP pre vybavovanie sťažností
* Komisia MZ MČ Košice-Sídlisko KVP pre vybavovanie petícií.

## 1.5 Organizačná štruktúra Miestneho úradu Mestskej časti Košice – Sídlisko KVP

## 1

* Prednosta MÚ: JUDr. Maroš Handzo, LL.B do 09.12.2018
* Prednosta MÚ: Ing. Miroslav Michalus od 10.12.2018

## Plnenie úloh Mestskej časti Košice – Sídlisko KVP

## Výchova a vzdelávanie

V súčasnosti výchovu a vzdelávanie deti v mestskej časti poskytuje:

* Základná škola Starozagorská 8
* Základná škola Drábova 3
* Základná škola Janigova 2
* Základná škola Mateja Lechkého, ul. Jána Pavla II. 1
* Základná škola Spojená škola sv. Košických mučeníkov, Čordákova 50
* Súkromná spojená škola Starozagorská 8
* Súkromné gymnázium Starozagorská 8 (osemročné gymnázium HUMAN)
* Gymnázium sv. Košických mučeníkov, Čordákova 50
* Materská škola Cottbuská 36
* Materská škola sv. Košických mučeníkov, Čordákova 50
* Materská škola Húskova 45
* Materská škola Čordákova 17
* Materská škola Hemerkova 26
* Materská škola Dénešova 53
* Súkromná anglická škôlka ELC, Starozagorská 8
* Súkromné jasle Štvorlístok, Čordákova 17.

Na mimoškolské aktivity je zriadená:

* Súkromná základná umelecká škola Vlada Urbana, Starozagorská 10
* Haliganda OZ, Čordákova 50
* CVČ Pauzička, Bauerova 1/A
* CVČ Orgovánová, pracovisko Starozagorská 8
* MC Lentilka
* **Súkromné centrum voľného času Liba Academy 11, Elokované pracovisko Janigova 2.**

Na základe analýzy doterajšieho vývoja možno očakávať, že rozvoj vzdelávania sa bude orientovať na rozširovanie počtu miest v MŠ a ZŠ.

Mestská časť nie je zriaďovateľom žiadneho vzdelávacieho zariadenia.

## Zdravotníctvo

Zdravotnú starostlivosť v mestskej časti poskytuje Poliklinika na Cottbuskej ulici. Svoje služby občanom poskytujú neštátni lekári v odboroch všeobecného lekárstva a všetkých špeciálnych oddelení. V rámci nej poskytuje svoje služby aj biochemicko-hematologické laboratórium a röntgenologické oddelenie. V roku 2008 bola na našom sídlisku otvorená aj nová moderná poliklinika Pro Care, ktorá sa nachádza na ulici Jána Pavla II. V mestskej časti je občanom k dispozícií 6 lekárni.

Na základe analýzy doterajšieho vývoja možno očakávať, že zdravotná starostlivosť sa bude uberať už zavedeným trendom, t.j. cestou modernizácie, zvyšovania kvality poskytovaných služieb a približovaním sa k občanovi.

## Sociálne zabezpečenie

Sociálne služby v mestskej časti zabezpečuje:

* Zariadenie sociálnych služieb Rehabilitačné stredisko pre ľudí s duševnými poruchami „Radosť“, Bauerova 1
* Denné centrum MČ Košice – Sídlisko KVP, Cottbuská 36.

Na základe analýzy doterajšieho vývoja možno očakávať, že rozvoj sociálnych služieb sa bude orientovať na rozšírenie služieb pre seniorov.

Sociálne služby, ako je opatrovateľská služba, či zariadenie pre seniorov mestská časť nezabezpečuje. V rámci Denného centra Mestskej časti Košice – Sídlisko KVP, Cottbuská 36, Košice vyvíjajú činnosť seniori a občania s ťažkým zdravotným postihnutím. Pre seniorov zabezpečuje mestská časť aj stravovanie. Výšku príspevku určuje Mesto Košice, ktoré prepláca aj výdavky s tým spojené.  Mestská časť poskytuje občanom v hmotnej núdzi jednorazovú dávku v hmotnej núdzi a pomoc v náhlej núdzi.

## Kultúra a šport

Spoločenský a kultúrny život v mestskej časti zabezpečuje:

* Súkromné etnografické múzeum HUMNO
* **Knižnica pre mládež mesta Košice, Školské:** ZŠ sv. košických mučeníkov na Čordákovej 50, ZŠ Janigova 2, ZŠ Lechkého na ul. J.Pavla II, ZŠ Starozagorská 8
* **Verejná knižnica Jána Bocatia, pobočka Hemerkova 39**
* Dom ľudového tanca na Starozagorskej ulici.

Na základe analýzy doterajšieho vývoja možno očakávať, že kultúrny a spoločenský život sa bude orientovať na podporu a rozvoj komunity a uspokojovanie potrieb obyvateľov sídliska prevažne rodín s deťmi.

Možnosti športového vyžitia poskytujú špecializované športové ihriská, ďalej Tenis komplex pod Wuppertálskou ulicou, Športové centrum H1 na Čordákovej ulici, Rekondičné centrum FIT štúdio na Cottbuskej ulici, Fitnes centrum OLYMP GYM v OC Grunt, Family Fitness centrum zamerané na teenegerov a ich rodičov v areáli bývalej materskej školy na Bauerovej ulici. V roku 2008 bola v Drocárovom parku zriadená mobilná ľadová plocha a v roku 2009 revitalizované tenisové ihrisko. V roku 2017 bol ukončený prenájom a prevádzka týchto športových zariadení. V roku 2011 bol odovzdaný do užívania korčuliarsky chodník v Drocárovom parku (I. etapa),  v roku 2016 bola zrealizovaná jeho II. etapa a v roku 2017 jeho tretia a posledná etapa. V roku 2017 sa revitalizovalo dopravné ihrisko pre deti v predškolskom veku na Cottbuskej ul. Od novembra 2012 si občania sídliska môžu upevniť svoje zdravie a kondíciu v novozriadenom fit parku na bývalom športovom ihrisku medzi Wurmovou a Stierovou ulicou. Príjemné prostredie dotvárajú lavičky určené na oddych počas cvičenia. Tento projekt sa uskutočnil aj vďaka finančnej podpore Mesta Košice. Obyvatelia mestskej časti využívajú od roku 2016   novozriadené street workoutové ihrisko na Čordákovej ulici a od roku 2017 novozriadené workoutové ihrisko Hemerkova - Čordákova. V spolupráci s OZ ENJOY THE RIDE sa v apríli 2012 ukončila realizácia bouldrovej lezeckej steny „Stone WALL“ v areáli bývalej MŠ na Bauerovej ulici. Tento projekt sa uskutočnil vďaka finančnej podpore spoločnosti O2 v spolupráci s Nadáciou Ekopolis a Nadáciou pre deti Slovenska. Pre rozvoj športovej a telesnej kultúry bol v marci 2016 sprístupnený Hokejový štadión Aréna sršňov na Drábovej ulici. V roku 2018 bolo na území MČ KVP vybudované workoutové ihrisko a detské ihrisko v lokalite Dénešova. Zrekonštruované boli ihriská pri pošte a v lokalite na ulici Stierova.

## Hospodárstvo

Mestská časť je klasickým sídliskom bez priemyslu. Hospodársky potenciál tvoria malé súkromné firmy prevažne charakteru obchodu a služieb, ktoré získali na kvalite vybudovaním obchodných centier. Väčšina podnikateľských činností sa realizuje v nebytových priestoroch obytných blokov, v objektoch obchodných centier a samostatne stojacich objektoch.

Kvalitné služby sú zabezpečené v oblasti kaderníctva, kozmetiky, nechtového dizajnu, krajčírskych dielní a úpravy odevov, opravy obuvi, výroby kľúčov, predaja náhradných dielov do áut, pneuservisu, opravy automatických práčok, opravy lyží a bicyklov. Na Klimkovičovej ulici je umiestnená napriek nesúhlasu MČ samoobslužná autoumyváreň. Obyvatelia veľmi radi využívajú služby na relax ako sú masérske služby, solária a posilňovne. Na našom sídlisku je k dispozícií trhovisko, kde môžu fyzické aj právnické osoby predávať rastlinné a živočíšne výrobky z vlastnej drobnej chovateľskej a pestovateľskej činnosti.

Na základe analýzy doterajšieho vývoja možno očakávať, že hospodársky život v mestskej časti sa bude tak ako v poslednom období orientovať na rozvoj obchodu a služieb.

1. **Informácia o vývoji mestskej časti z pohľadu rozpočtovníctva**

Hospodárenie mestskej časti sa riadi rozpočtom schváleným miestnym zastupiteľstvom na rozpočtový rok a výhľadovým rozpočtom na ďalšie dva rozpočtové roky.

Základným nástrojom finančného hospodárenia obce bol rozpočet mestskej časti na rok 2018. Obec zostavila rozpočet podľa ustanovenia § 10 odsek 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Celkový schválený rozpočet Mestskej časti Košice-Sídlisko KVP na rok 2018 bol zostavený ako prebytkový. Bežný rozpočet po zmenách bol zostavený ako prebytkový. Schodok kapitálového rozpočtu bol krytý príjmovými finančnými operáciami.

Hospodárenie mestskej časti sa riadilo podľa schváleného rozpočtu na rok 2018.

Rozpočet mestskej časti bol schválený miestnym zastupiteľstvom na svojom XXXI. rokovaní dňa 23. januára 2018 uznesením č. 371/a.

Zmeny rozpočtu schválené miestnym zastupiteľstvom:

|  |  |
| --- | --- |
| prvá zmena schválená dňa 10. apríla 2018 | uznesením č. 399 |
| druhá zmena schválená dňa 26. júna 2018 | uznesením č. 426 |
| tretia zmena schválená dňa 26. júna 2018 | uznesením č. 430/a |
| štvrtá zmena schválená dňa 25. septembra 2018 | uznesením č. 443 |
| piata zmena schválená dňa 20. decembra 2018 | uznesením č. 17 |
|  |  |

V súlade so zák. č. 369/1990 o obecnom zriadení v znení neskorších zmien a doplnkov a so Zásadami nakladania s finančnými prostriedkami MČ Košice – Sídlisko KVP boli v priebehu roka realizované zmeny rozpočtu v rámci rozpočtových opatrení schválených starostom mestskej časti. O týchto zmenách bola miestnemu zastupiteľstvu pravidelne predkladaná Informatívna správa o zrealizovaných rozpočtových opatreniach .

* 1. **Plnenie príjmov a čerpanie výdavkov za rok 2018**

|  |  |  |  |  |
| --- | --- | --- | --- | --- |
|  | **Schválený rozpočet v €** | **Schválený rozpočet**  **po poslednej zmene v €** | **Skutočné**  **plnenie príjmov/ čerpanie výdavkov**  **k 31.12.2018 v €** | **% plnenia príjmov/**  **% čerpania výdavkov** |
| **Príjmy celkom** | **1 377 887,00** | **1 523 837,00** | **1 299 827,13** | **85,3** |
| z toho : |  |  |  |  |
| Bežné príjmy | 1 232 887,00 | 1 341 787,00 | 1 266 010,73 | 94,4 |
| Kapitálové príjmy | 0,00 | 30 000,00 | 24 153,60 | 80,5 |
| Finančné príjmy | 145 000,00 | 152 050,00 | 9 662,80 | 6,4 |
| **Výdavky celkom** | **1 338 185,00** | **1 490 991,00** | **1 132 624,58** | **76,0** |
| z toho : |  |  |  |  |
| Bežné výdavky | 1 193 185,00 | 1 308 941,00 | 1 098 808,18 | 83,9 |
| Kapitálové výdavky | 145 000,00 | 182 050,00 | 33 816,40 | 18,6 |
| Finančné výdavky | 0 | 0 | 0 | 0 |
| **Rozpočet mestskej časti** | **prebytok** | **prebytok** | **plnenie - prebytkové** |  |

* 1. **Prebytok rozpočtového hospodárenia za rok 2018**

|  |  |
| --- | --- |
| **Hospodárenie mestskej časti** | **Skutočnosť k 31.12.2018 v €** |
|  |
| Bežné príjmy spolu | 1 266 010,73 |
| Bežné výdavky spolu | 1 098 808,18 |
| **Bežný rozpočet** | ***+ 167 202,55*** |
| Kapitálové príjmy spolu | 24 153,60 |
| Kapitálové výdavky spolu | 33 816,40 |
| ***Kapitálový rozpočet*** | ***- 9 662,80*** |
| **Prebytok bežného a kapitálového rozpočtu** | **+ 157 539,75** |
| Príjmové finančné operácie | *9 662,80* |
| Výdavkové finančné operácie | *0* |
| **Rozdiel finančných operácií** | **+ 9 662,80** |
| Príjmy spolu | 1 299 827,13 |
| VÝDAVKY SPOLU | 1 132 624,58 |
| **Hospodárenie mestskej časti** | **+ 167 202,55** |

**Prebytok rozpočtu** v sume 157 539,75 EUR zistený podľa ustanovenia § 10 ods. 3 písm. a) a b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, navrhujeme použiť na :

* tvorbu rezervného fondu 157 539,75 EUR

**Zostatok finančných operácií** podľa § 15 ods. 1 písm. c)zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v sume 9 662,80 EUR**,** navrhujeme použiť na :

* tvorbu rezervného fondu 9 662,80 EUR

***Na základe uvedených skutočností navrhujeme tvorbu rezervného fondu za rok 2018 vo výške 167 202,55 EUR.***

**3.3 Rozpočet na roky 2018 - 2021**

|  |  |  |  |  |
| --- | --- | --- | --- | --- |
|  | **Skutočnosť k 31.12.2018 v €** | **Rozpočet**  **na rok 2019 v €** | **Rozpočet**  **na rok 2020 v €** | **Rozpočet**  **na rok 2021 v €** |
| **Príjmy celkom** | **1 299 827** | **1 270 012** | **1 250 835** | **1 250 835** |
| z toho : |  |  |  |  |
| Bežné príjmy | 1 266 011 | 1 199 360 | 1 216 810 | 1 216 810 |
| Kapitálové príjmy | 24 153 | 0 | 0 | 0 |
| Finančné príjmy | 9 663 | 70 652 | 34 025 | 34 025 |

|  |  |  |  |  |
| --- | --- | --- | --- | --- |
|  | **Skutočnosť k 31.12.2018 v €** | **Rozpočet**  **na rok 2019 v €** | **Rozpočet**  **na rok 2020 v €** | **Rozpočet**  **na rok 2021 v €** |
| **Výdavky celkom** | **1 132 624** | **1 270 012** | **1 250 835** | **1 250 835** |
| z toho : |  |  |  |  |
| Bežné výdavky | 1 098 808 | 1 197 512 | 1 199 835 | 1 199 835 |
| Kapitálové výdavky | 33 816 | 72 500 | 51 000 | 51 000 |
| Finančné výdavky | 0 | 0 | 0 | 0 |

1. **Informácia o vývoji mestskej časti z pohľadu účtovníctva**
   1. **Majetok**

|  |  |  |
| --- | --- | --- |
| **Názov** | **Skutočnosť**  **k 31.12.2017 (netto) v €** | **Skutočnosť**  **k 31.12.2018**  **(netto) v €** |
| **Majetok spolu** | **27 722 304,14** | **26 798 500,22** |
| **Neobežný majetok spolu** | ***27 150 143,71*** | ***26 073 037,45*** |
| z toho : |  |  |
| Dlhodobý nehmotný majetok | 0 | 0 |
| Dlhodobý hmotný majetok | 27 150 143,71 | ***26 073 037,45*** |
| Dlhodobý finančný majetok | 0 | 0 |
| **Obežný majetok spolu** | ***571 616,99*** | ***725 309,99*** |
| z toho : |  |  |
| Zásoby | 3 949,17 | 0 |
| Zúčtovanie medzi subjektmi VS | 0 | 0 |
| Dlhodobé pohľadávky | 0 | 0 |
| Krátkodobé pohľadávky | 9 426,91 | 7 779,86 |
| Finančné účty | 558 240,91 | 717 530,13 |
| Poskytnuté návratné fin. výpomoci dlh. | 0 | 0 |
| Poskytnuté návratné fin. výpomoci krát. | 0 | 0 |
| **Časové rozlíšenie** | ***543,44*** | ***152,78*** |

* 1. **Zdroje krytia**

|  |  |  |
| --- | --- | --- |
| **Názov** | **Skutočnosť**  **k 31.12.2017 v €** | **Skutočnosť**  **k 31.12.2018 v €** |
| **Vlastné imanie a záväzky spolu** | **27 722 304,14** | **26 798 500,22** |
| **Vlastné imanie** | ***1 334 428,13*** | ***1 468 265,35*** |
| z toho : |  |  |
| Oceňovacie rozdiely | 0 | 0 |
| Fondy | 0 | 0 |
| Výsledok hospodárenia | 1 334 428,13 | 1 468 265,35 |
| **Záväzky** | ***25 565 252,12*** | ***24 609 606,69*** |
| z toho : |  |  |
| Rezervy | 20 564,00 | 31 292,00 |
| Zúčtovanie medzi subjektmi VS | 25 475 632,85 | 24 466 639,56 |
| Dlhodobé záväzky | 18 577,08 | 21 934,91 |
| Krátkodobé záväzky | 50 478,19 | 89 740,22 |
| Bankové úvery a výpomoci | 0 | 0 |
| **Časové rozlíšenie** | ***822 623,89*** | ***720 628,18*** |

**Dlhodobý majetok, ku ktorému nemá mestská časť vlastnícke právo (majetok v správe MČ) v hodnote 27 058 498,11 EUR:**

* Pozemky 23 586 548,34 EUR
* Budovy, stavby 3 469 602,95 EUR
* Samostatné hnuteľné veci 2 346,82 EUR

**Vlastnícke právo má mestská časť k  dlhodobému hmotnému a nehmotnému majetku**

**v hodnote 3 374 194,91 EUR v nasledujúcom členení:**

* Softvér, ostatný DNM 15 368,96 EUR
* Pozemky 56 931,39 EUR
* Umelecké diela a zbierky 70,00 EUR
* Budovy, stavby 2 932 823,16 EUR
* Samostatné hnuteľné veci 125 062,82 EUR
* Dopravné prostriedky 49 151,07 EUR
* Drobný dlhodobý majetok 25 353,83 EUR
* Obstaranie dlhodobého hmotného majetku

(nedokončené investície) 169 433,68 EUR

**Prehľad o pohybe dlhodobého majetku – najdôležitejšie zmeny v stave dlhodobého majetku**

Hodnota **neobežného majetku** v obstarávacej cene je oproti roku 2018 nižšia o 909 733,12 EUR. Zníženie je z nasledujúcich dôvodov:

* hodnota pozemkov zverených do správy má vykázaný úbytok v sume 909 733,12 EUR.
* v mesiaci máj zaradenie nových pozemkov v sume 10 491,20 EUR:

zaradenie parcel č. 3755/827 na základe geometrického plánu č. 17/2017 a vkladu vlastníckeho práva do katastra zo dňa 30. 10. 2017 v sume 10 491,20 EUR

* v mesiaci júl čiastočné vyradenie pozemku v hodnote 747 929,60 EUR:

čiastočné vyradenie parcely CKN č. 3755/1 o sumu 747 929,60 EUR z dôvodu Geometrického plánu č. 17/2017 a vkladu vlastníckeho práva do katastra zo dňa 30. 10. 2017.

* v mesiaci december zaradenie v hodnote 139 280,64 EUR a vyradenie v hodnote 311 575,36 EUR:

zaradenie v sume 139 280,64 EUR na základe Geometrického plánu č. 297/2016 zo dňa 31.8.2016 z dôvodu rozčlenenia parcely 1624/3 vytvorením nových 9 parciel.

Vyradenie v sume 139 280,64 EUR na základe Geometrického plánu č. 297/2016 zo dňa 31.8.2016 z dôvodu zrušenia parcely 1624/3.

Vyradenie parcely 1624/524 v sume 164 911,04 EUR na základe uznesenia MZ č. 1265 zo dňa 24.09.2018.

Čiastočné vyradenie parcely 1624/557 o sumu 7 383,68 EUR na základe odňatia parcely mestom Košice.

* Hodnota stavieb bola celkovo zvýšená o sumu 742,08 EUR zaradením stavieb do užívania, a to:

v mesiaci marec vyradenie v hodnote 32 630,52 EUR - chodník na ulici Starozagorská – v roku 2017 bol zaradený do majetku vo výške 44 500,73 EUR. Z dôvodu neoprávnených nákladov na uvedenú stavbu „Vybudovanie chodníka na ulici Starozagorská“ pod IČ 2 2941 bola vykonaná korekcia o uvedenú sumu.

V mesiaci december zaradenie v hodnote 33 372,60 EUR:

* Technické zhodnotenie detského ihriska Wuppertálska pri pošte o sumu 7 878,60 EUR
* Technické zhodnotenie – rekonštrukcia DI Stierova v sume 5 630,00 EUR
* Stavba WI Starozagorská v sume 9 219,00 EUR
* Stavba DI Dénešova v sume 10 645,00 EUR
* Nedokončené investície sú oproti roku 2017 celkovo vyššie o 37 240,92 EUR. Zvýšenie obstarania dlhodobého hmotného majetku je z dôvodu neukončenia jednotlivých investičných akcií.

**Obežný majetok**

V obežnom majetku je zúčtovaná hodnota zásob - materiálu na sklade, krátkodobých pohľadávok a finančných účtov v sume 725 309,99 EUR.

**4.3 Pohľadávky**

MČ eviduje k 31. 12. 2018 krátkodobé pohľadávky brutto v sume 16 667,06 EUR. V rámci pohľadávok sú zúčtované opravné položky k pohľadávkam vo výške 8 887,20 EUR. Pohľadávky netto sú v sume 7 779,86 EUR.

Brutto hodnota pohľadávok sa oproti roku 2017 znížila o 3 621,93 EUR.

**Riešenie pohľadávok**

***Pohľadávky z daňových príjmov obcí***

Pohľadávka *z daňových príjmov* obcí v sume 2 173,51 EUR sa rieši prostredníctvom Exekútorského úradu JUDr. Molnára.

***Pohľadávky z nedaňových príjmov obcí***

Pohľadávky ***z nedaňových príjmov obcí* vo výške 12 083,75 EUR** tvoria pohľadávky z nájomného vrátane energií a ostatných príjmov z prenajatého majetku (pohľadávky za nezaplatené penále), pohľadávky z predpísaných výťažkov z hazardných hier za mesiac december, pohľadávky voči spoločnosti EuroAWK.

Spôsob vymáhania nedoplatkov za nájomné vrátane energií v sume 5 526,09 EUR:

* riešené súdnym exekútorom v sume 4 738,05 EUR
* ostatné nedoplatky v sume 788,04 EUR sú oneskorené platby, ktoré sú riešené upomienkami a výzvami.

Ostatné príjmy z prenajatého majetku (penále) vo výške 1 878,60 EUR sú vymáhané spolu s nájomným.

Pohľadávky vo výške 322,81 EUR predpísané na príjmy z  výťažkov z hazardných hier za mesiac december boli v januári 2019 zaplatené.

Pohľadávka voči spoločnosti EuroAWK určená odhadom v sume 4 356,25 EUR bola zaplatená 13. marca 2019.

***Pohľadávky voči zamestnancom a iné pohľadávky***

Pohľadávka vo výške 67,47 EUR je zúčtovaná ako pohľadávka voči zamestnancom. Ide o stav pohonných hmôt k 31. 12. 2018. Pohľadávka v sume 30,00 EUR je zúčtovaná ako pohľadávka za stravné lístky voči fyzickej osobe – zamestnanec na dohodu ÚPSVaR. V rámci iných pohľadávok je zúčtovaná pohľadávka voči fyzickej osobe v sume 69,60 EUR, ktorej bola uložená sankcia Okresným úradom Košice – náhrada za poškodené zábradlie a 912,60 EUR za nedoplatok z kúpnej zmluvy na pozemok.

***Ostatné pohľadávky***

V rámci tejto pohľadávky je zúčtovaný predpis preplatku – dobropisov z vyúčtovania energií za rok 2018 v sume 1 330,13 EUR.

**Zhodnotenie dodržania platobnej disciplíny**

Okrem nedoplatkov riešených súdnym exekútorom bola v priebehu roka 2018 platobná disciplína pri úhradách nájomného vo väčšine prípadov dodržiavaná.

**4.4 Vlastné imanie a záväzky**

Rozdiel vo výške vlastného imania oproti roku 2017 v sume 133 837,22 EUR je najmä v  zvýšení stavu na účte nevysporiadaného výsledku hospodárenia minulých rokov (účet 428) o sumu 101 761,72 EUR a zvýšení výsledku hospodárenia za rok 2018 oproti roku 2017 o sumu 32 075,50 EUR. Dôvodom zvýšenia stavu na účte 428 je preúčtovanie zisku z roku 2017 z účtu 431 na účet 428.

Výsledok hospodárenia z nákladov a výnosov za rok 2018 je zisk v sume 134 920,86 EUR. Rozdiel v zisku oproti roku 2017 je najmä z dôvodu vyšších výnosov, a to výnosov týkajúcich sa zúčtovania ostatných výnosov z prevádzkovej činnosti (účet 64) a ostatných rezerv z prevádzkovej činnosti (účet 65).

Záväzky (dlhodobé a krátkodobé) mestskej časti v roku 2018 vzrástli oproti roku 2017 o sumu 42 619,86 EUR, k čomu významnou mierou prispel neoprávnený zásah do servera MČ KVP.

1. **Hospodársky výsledok mestskej časti za 2018 - náklady a výnosy**

|  |  |  |
| --- | --- | --- |
| **Názov** | **Skutočnosť**  **k 31.12.2017 v €** | **Skutočnosť**  **k 31.12.2018 v €** |
| **Náklady** | **1 298 463,02** | **1 369 321,50** |
| 50 – Spotrebované nákupy | 129 274,62 | 129 788,14 |
| 51 – Služby | 332 130,16 | 341 228,70 |
| 52 – Osobné náklady | 530 484,38 | 610 489,21 |
| 53 – Dane a poplatky | 3 705,34 | 4 578,86 |
| 54 – Ostatné náklady na prevádzkovú činnosť | 52 217,37 | 43 920,10 |
| 55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia | 248 284,63 | 236 680,09 |
| 56 – Finančné náklady | 2 193,95 | 2 334,20 |
| 57 – Mimoriadne náklady | 0 | 0 |
| 58 – Náklady na transfery a náklady z odvodov príjmov | 0 | 0 |
| 59 – Dane z príjmov | 172,57 | 302,20 |
| **Výnosy** | **1 401 308,38** | **1 504 242,36** |
| 60 – Tržby za vlastné výkony a tovar | 589,21 | 138,88 |
| 61 – Zmena stavu vnútroorganizačných služieb | 0 | 0 |
| 62 – Aktivácia | 0 | 0 |
| 63 – Daňové a colné výnosy a výnosy z poplatkov | 894 158,50 | 927 130,20 |
| 64 – Ostatné výnosy | 244 763,37 | 255 669,98 |
| 65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia | 31 138,91 | 22 570,83 |
| 66 – Finančné výnosy | 908,75 | 1 599,09 |
| 67 – Mimoriadne výnosy | 0 | 0 |
| 69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC | 229 749,64 | 297 133,38 |
| **Hospodársky výsledok**  **/+ kladný HV, - záporný HV/** | **+ 102 845,36** | **+ 134 920,86** |

Hospodársky výsledok /kladný/ v sume 134 920,86 EUR bol zúčtovaný na účet 428 – Nevysporiadaný výsledok hospodárenia minulých rokov.

Analýza nákladov a výnosov v porovnaní s minulým rokom:

Vyšší kladný hospodársky výsledok v roku 2018 oproti roku 2017 je z dôvodu vyšších výnosov (účty 63, 64) a vyšších výnosov z transferov a rozpočtových príjmov v obciach, VÚC a v RO a PO zriadených obcou alebo VÚC (účet 69).

1. **Ostatné dôležité informácie**

* 1. **Prijaté granty a transfery**

V roku 2018 mestská časť prijala nasledovné transfery:

|  |  |  |
| --- | --- | --- |
| **Poskytovateľ** | **Účelové určenie grantov a transferov** | **Suma prijatých prostriedkov v €** |
|  |  |  |
| ŠR – MV SR | voľby do orgánov samosprávnych krajov | 11 799,48 |
| ŠR + ESF prostredníctvom ÚPSVaR | refundácia výdavkov súvisiacich s vykonávaním aktivačnej činnosti formou menších obecných služieb v zmysle § 52 a 50j; krytie výdavkov súvisiacich s vytvorením pracovného miesta pre znevýhodnených UoZ v rámci národného projektu „Praxou k zamestnaniu“ podľa § 54 zák. NR SR č. 5/2004 Z. z. o službách zamestnanosti | 46 551,55 |
|  |  |  |
| ŠR – MV SR | prenesený výkon štátnej správy na úseku evidencie pobytu občanov a registra obyvateľov a adries | 7 981,57 |
| Mesto Košice | viď. rozpis | 83 395,14 |

Popis najvýznamnejších prijatých transferov z rozpočtu mesta Košice:

* bežný transfer na stravovanie dôchodcov v sume 3 395,14 EUR,
* účelové finančné prostriedky na čistenie odvodňovacích žľabov a uličných vpustov s osadením kalových košov 16 000,00 EUR,
* na ucelenú opravu a údržbu miestnych komunikácií a výškovej úpravy uličných kanalizačných vpustov 17 829,73 EUR,
* na dodávku a osadenie 10 ks lavičiek 2 150,00 EUR,
* na hrabanie lístia 28 770,27 EUR,
* na vykonané práce na vodorovnom dopravnom značení miestnych komunikácií 15 250,00 EUR,
* v rámci kapitálových výdavkov na vybudovanie detského ihriska v lokalite Dénešova 10 645,00 EUR,
* na rekonštrukciu detského ihriska pri Pošte a rekonštrukciu detského ihriska v lokalite na ulici Stierova.

Mesto Košice v roku 2018 poskytlo MČ účelovo určenú podielovú daň za psa v sume 14 753,00 EUR.

**6.2 Poskytnuté dotácie**

Mestská časť v roku 2018 neposkytla žiadne dotácie v súlade so VZN č. 16/2013 o dotáciách, právnickým osobám, fyzickým osobám - podnikateľom na podporu všeobecne prospešných služieb, na všeobecne prospešný alebo verejnoprospešný účel.

* 1. **Významné investičné akcie v roku 2018**
* Workoutové ihrisko

**6.4 Predpokladaný budúci vývoj činnosti**

Predpokladané investičné akcie realizované v budúcom období:

* rekonštrukcia a modernizácia výpočtovej techniky (server) v sume 4 000,00 € (štruktúrovaná kabeláž) v sume 16 000,00 €, celkom: 20 000,00 €
* PD parkoviska na Janigovej ulici v sume 2 000,00 €
* PD parkoviska na Starozagorskej ulici v sume 1 000,00 €
* PD parkoviska na Zombovej ulici v sume 1 000,00 €
* PD a realizácia prechodu pre chodcov pred ObÚ - Húskova v sume 8 000,00 €
* PD a geodetické zameranie pre chodníky v sume 10 000,00 €
* inžinierske siete pre výstavbu v sume 800,00 €
* PD (štúdia) na výstavbu fontány a priľahlého územia v sume 5 000,00 €
* PD polopodzemných kontajnerovísk v sume 2 000,00 €
* PD vnútroblokov Hemerkova - Húskova v sume 3 000,00 €
* PD vnútroblokov Jasuschova - Bauerova v sume 3 000,00 €
* PD vnútroblokov Klimkovičova - Čordákova v sume 3 000,00 €
* PD vnútroblokov Starozagorská - Wuppertálska v sume 3 000,00 €
* PD na vypracovanie stratégie koncepcie rozvoja zelene v sume 2 000,00 €
* bezbariérový prístup do denného centra v sume 50 000,00 €
* výstavba chodníka pri OC Billa v sume 10 000,00 €
* výstavba parkoviska pred kostolom pre nákladné vozidlá v sume 10 000,00 €
* Projekt "Dodávky" v sume 8 000,00 €
* vybudovanie schodov Húskova v sume 10 000,00 €
* realizácia polopodzemných kontajnerovísk v sume 10 000,00 €
* vybudovanie 2 mobilnách venčovisk v sume 10 000,00 €
* dobudovanie mobiliáru v sume 5 000,00 €
* rekonštrukcia a modernizácia detských ihrísk v celkovej sume 100 000,00 €
* doplnenie exteriérového kamerového systému v sume 10 000,00 €
* revitalizácia prostredia – park Hemerkova – Húskova v sume 5 000,00 €

Oprávnené aktivity plánované v rámci projektov mestskej časti:

* úprava verejných priestranstiev a prvkov verejnej zelene,
* rekonštrukcia objektu Miestneho úradu Mestskej časti Košice - Sídlisko KVP,
* parkové úpravy Moskovská trieda – Jasuschova ulica.
  1. **Udalosti osobitného významu po skončení účtovného obdobia**

Mestská časť nezaznamenala žiadnu udalosť osobitného významu po skončení účtovného obdobia, za ktoré sa vyhotovuje výročná správa.

* 1. **Významné riziká a neistoty, ktorým je účtovná jednotka vystavená**

Mestská časť Košice – Sídlisko KVP zabezpečuje v obmedzenom rozsahu výkon verejnej správy pre obyvateľov mestskej časti. Mestská časť nie je vystavená žiadnym významným rizikám a neistotám, ktoré by mohli viesť k zavedeniu prípadného ozdravného režimu alebo nútenej správy a nemá vedomosť, aby svojou činnosťou negatívne vplývala na životné prostredie. Zabezpečovaním verejnoprospešných činností (napr. výsadba zelene) vplýva na životné prostredie skôr pozitívne. Určité riziko a neistota pre mestskú časť spočíva v nesplnení zmluvných podmienok pri nájomnej zmluve „Domu seniorov Mestskej časti Košice – KVP“, a to v nedodržaní termínu ukončenia stavebných prác a  kvalite stavebných prác.

**6.7 Dom seniorov Mestskej časti Košice – KVP**

Mestská časť Košice–Sídlisko KVP je vlastníkom nehnuteľností – budovy bývalej MŠ a jaslí v Drocárovom parku vrátane pozemkov. Uznesením č. 213 zo dňa 30. apríla 2013 schválilo Miestne zastupiteľstvo Mestskej časti Košice – Sídlisko KVP nájom nehnuteľností za účelom ich zrekonštruovania a vybudovania domu seniorov, denného centra slúžiaceho pre seniorov a iné zariadenia pre fyzické osoby odkázané na pomoc inej fyzickej osoby a pre fyzické osoby, ktoré dovŕšili dôchodkový vek.

# 6.8 Oblasť zamestnanosti

V oblasti zamestnanosti mestská časť nemá možnosť vytvárať podmienky pre príchod zamestnávateľov, ktorí by vytvorili nové pracovné miesta . Na základe dohody medzi Mestskou časťou Košice – Sídlisko KVP a Úradom práce, sociálnych vecí a rodiny v Košiciach bola mestskou časťou formou menších obecných služieb organizovaná aktivačná činnosť pre uchádzačov o zamestnanie (UoZ) evidovaných na ÚPSVaR v Košiciach. V roku 2018 mestská časť vytvorila pracovné miesta pre uchádzačov o zamestnanie v rámci národného projektu „Praxou k zamestnaniu“ v súlade s § 54 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Zamestnávala aj dlhodobo nezamestnaných na § 52 vyššie uvedeného zákona.

Mestská časť k 31. 12. 2018 zamestnávala v priemere 34 ľudí. Objem mzdových prostriedkov vyplatených v roku 2018 bol vo výške 390 099,81 EUR. Patria sem mzdové prostriedky zamestnancov mestskej časti, starostu mestskej časti, kontrolóra mestskej časti, prednostu miestneho úradu a zamestnancov na menšie obecné služby. Okrem trvalého pracovného pomeru uzatvárala podľa potreby všetky druhy dohôd v zmysle Zákonníka práce.

# 6.9 Náklady na činnosť v oblasti výskumu a vývoja

Mestská časť nie je zameraná na činnosť v oblasti výskumu a vývoja, preto v hodnotenom roku na túto činnosť nevynakladala žiadne finančné prostriedky.

# Nadobúdanie vlastných akcií, dočasných listov a obchodných podielov

Mestská časť v roku 2018 nenadobudla žiadne vlastné akcie ani akcie od iných subjektov. Taktiež nenadobudla ani žiadne dočasné listy a obchodné podiely.

# 6.11 Organizačné zložky v zahraničí

Mestská časť nemá organizačnú zložku v zahraničí.

# Správa cenných papierov

Mestská časť nie je vlastníkom cenných papierov.

# Správa nezávislého audítora

Podľa § 19 zákona č. 431/2002 Z. z. o účtovníctve v znení neskorších predpisov, je mestská časť povinná overiť účtovnú závierku nezávislým audítorom. Nezávislý audit vykonala audítorská spoločnosť AUDIT-LD, s.r.o., evidenčné číslo licencie UDVA č. 359, Podtatranského 962/2, 040 01 Košice. Zodpovednou audítorkou je Ing. Ľubica Leuschel. Nezávislý audit je prílohou výročnej správy.

V Košiciach, júl 2019

Vypracovala : Ing. Viera Háberová

Mgr. Ladislav Lörinc

starosta

**Prílohy:**

* Individuálna účtovná závierka: Súvaha, Výkaz ziskov a strát, Poznámky
* Výrok audítora k individuálnej účtovnej závierke